title: Директива 2008/31/ЕО на Европейския парламент и на Съвета от 11 март 2008 година за изменение на Директива 98/8/ЕО относно пускането на пазара на биоциди по отношение на изпълнителните правомощия, предоставени на Комисията

text:
               20.3.2008

               BG

               Официален вестник на Европейския съюз

               L 81/57

      ДИРЕКТИВА 2008/31/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 98/8/ЕО относно пускането на пазара на биоциди по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 в Договора (2),
   като имат предвид, че:

               (1)

               Директива 98/8/ЕО на Европейския парламент и на Съвета (3) предвижда приемането на определени мерки в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (4).

               (2)

               Решение 1999/468/ЕО беше изменено с Решение 2006/512/ЕО, което въведе процедурата по регулиране с контрол за приемането на мерки от общ характер, предназначени да изменят несъществени елементи на основен акт, приет в съответствие с процедурата, предвидена в член 251 от Договора, включително чрез заличаването на някои от тези елементи или чрез допълването на акта с нови несъществени елементи.

               (3)

               В съответствие с декларацията на Европейския парламент, Съвета и Комисията (5) относно Решение 2006/512/ЕО, за да бъде процедурата по регулиране с контрол приложима по отношение на актовете, които са приети в съответствие с процедурата, предвидена в член 251 от Договора, и вече са в сила, те трябва да бъдат приведени в съответствие с приложимите процедури.

               (4)

               На Комисията следва да бъдат предоставени правомощия за приемане на общи условия относно научноизследователската и развойна дейност, за адаптиране на приложенията и за приемане на програмата за преразглеждане. Тъй като тези мерки са от общ характер и са предназначени да изменят несъществени елементи на Директива 98/8/ЕО, включително чрез допълването ѝ с нови несъществени елементи, те трябва да бъдат приети в съответствие с процедурата по регулиране с контрол, предвидена в член 5a от Решение 1999/468/ЕО.

               (5)

               Директива 98/8/ЕО следва да бъде съответно изменена.

               (6)

               Тъй като измененията на Директива 98/8/ЕО, внесени с настоящата директива, са от технически характер и засягат единствено процедурата на комитета, те не изискват транспониране в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Директива 98/8/ЕО се изменя, както следва:

               1.

               В член 10 параграф 5 се изменя, както следва:

                           а)

                           в подточка i) третата алинея се заменя със следното:
                           „Оценката се разпространява в съответствие с член 11, параграф 2, с оглед приемането на решение на Комисията в съответствие с процедурата, предвидена в член 27. Това решение, предназначено да измени несъществени елементи на настоящата директива, се приема в съответствие с процедурата по регулиране с контрол, посочена в член 28, параграф 4.“;

                           б)

                           в подточка ii) точка 5 се заменя със следното:

                                       „5.

                                       Пълните досиета с данни от оценката, служещи или послужили за вписване в приложения I, IА или IБ, се предоставят на комитета, посочен в член 28, параграф 1.“.

               2.

               В член 11 параграф 4 се заменя със следното:
               „4.   При получаване на оценката Комисията, в съответствие с член 27, подготвя без неоснователно отлагане предложение за решение, което следва да бъде прието най-късно 12 месеца след получаването на оценката, посочена в параграф 2. Това решение, предназначено да измени несъществени елементи на настоящата директива, се приема в съответствие с процедурата по регулиране с контрол, посочена в член 28, параграф 4.“.

               3.

               В член 16 параграф 2 се заменя със следното:
               „2.   След приемане на настоящата директива Комисията започва десетгодишна работна програма за системно проучване на всички активни вещества, които са на пазара към датата, посочена в член 34, параграф 1, като активни вещества за биоциди за цели, различни от тези, определени в член 2, параграф 2, букви в) и г). Създаването и изпълнението на програмата, включително определянето на приоритетите за оценка на различните активни вещества и графикът, се уреждат с общи правила. Тези общи правила, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 28, параграф 4. Не по-късно от две години преди завършване на работната програма Комисията представя на Европейския парламент и на Съвета доклад за напредъка, постигнат по програмата.
               По време на този десетгодишен период и от датата, посочена в член 34, параграф 1, може да бъде взето решение дадено активно вещество да бъде включено в приложения I, IА или IБ и относно условията за това, или в случаите, при които изискванията на член 10 не са изпълнени или изискваната информация или данни не са подадени в рамките на предписания период, това активно вещество да не бъде включено в приложения I, IА или IБ. Такива мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 28, параграф 4.“.

               4.

               В член 17 параграф 5 се заменя със следното:
               „5.   Приемат се общи условия за прилагане на настоящия член, по-специално максималните количества активни вещества или биоциди, които могат да бъдат изпускани по време на опити, и минималните данни, които да бъдат предавани за извършване на оценка в съответствие с параграф 2. Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 28, параграф 4.“.

               5.

               В член 27 параграф 2 се заменя със следното:
               „2.   В края на срока за забележки Комисията подготвя проекторешение в съответствие със съответната процедура, посочена в член 28, параграф 2 или 4, въз основа на следното:

                           а)

                           документи, получени от държавата-членка, която е оценила досиетата;

                           б)

                           съвети, получени от консултативни научни комитети;

                           в)

                           забележки, получени от други държави-членки и заявителите; и

                           г)

                           друга подходяща информация.“.

               6.

               Член 28 се изменя, както следва:

                           а)

                           параграф 1 се заменя със следното:
                           „1.   Комисията се подпомага от Постоянния комитет по биоциди.“;

                           б)

                           параграф 2 се заменя със следното:
                           „2.   При позоваване на настоящия параграф се прилагат членове 4 и 7 от Решение 1999/468/ЕО, като се вземат предвид разпоредбите на член 8 от него.
                           Срокът, предвиден в член 4, параграф 3 от Решение 1999/468/ЕО, се определя на три месеца.“;

                           в)

                           параграф 3 се заменя със следното:
                           „3.   При позоваване на настоящия параграф се прилагат членове 5 и 7 от Решение 1999/468/ЕО, като се вземат предвид разпоредбите на член 8 от него.
                           Срокът, предвиден в член 5, параграф 6 от Решение 1999/468/ЕО, се определя на три месеца.“;

                           г)

                           добавя се следният параграф:
                           „4.   При позоваване на настоящия параграф се прилагат член 5a, параграфи 1—4 и член 7 от Решение 1999/468/ЕО, като се вземат предвид разпоредбите на член 8 от него.“.

               7.

               Член 29 се заменя със следното:
               „Член 29
               Адаптиране към техническия прогрес
               Приемат се мерки, необходими за адаптиране на приложения IIA, IIБ, IIIA, IIIБ, IVA или IVБ или описанията на продуктовите типове в приложение V към техническия прогрес или за уточняване на изискванията за данни за всеки от тези продуктови типове. Тези мерки, предназначени да изменят несъществени елементи на настоящата директива, включително чрез допълването ѝ, се приемат в съответствие с процедурата по регулиране с контрол, посочена в член 28, параграф 4.“.

         Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  Становище на Европейския парламент от 14 ноември 2007 г. (все още непубликувано в Официален вестник) и Решение на Съвета от 3 март 2008 г.

      (3)  ОВ L 123, 24.4.1998 г., стр. 1. Директива, последно изменена с Директива 2008/16/ЕО на Комисията (ОВ L 42, 16.2.2008 г., стр. 48).

      (4)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

      (5)  ОВ C 255, 21.10.2006 г., стр. 1.


title: Директива 2002/1/ЕО на Комисията от 7 януари 2002 година за изменение на Директива 94/39/ЕО във връзка с храните за животни за поддържане функцията на черния дроб в случай на хронична чернодробна недостатъчностТекст от значение за ЕИП.

text:
Важна правна забележка

|

32002L0001

Официален вестник n° L 005 , 09/01/2002 стр. 0008 - 0009 специално чешко издание глава 3 том 34 стр. 444  - 445 специално испанско издание глава 3 том 34 стр. 444  - 445 специално унгарско издание глава 3 том 34 стр. 444  - 445 специално литвийско издание глава 3 том 34 стр. 444  - 445 LV.ES глава 3 том 34 стр. 444  - 445 MT.ES глава 3 том 34 стр. 444  - 445 PL.ES глава 3 том 34 стр. 444  - 445 SK.ES глава 3 том 34 стр. 444  - 445 специално словенско издание глава 3 том 34 стр. 444  - 445

		20020107Директива 2002/1/ЕО на Комисиятаот 7 януари 2002 годиназа изменение на Директива 94/39/ЕО във връзка с храните за животни за поддържане функцията на черния дроб в случай на хронична чернодробна недостатъчност(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 93/74/ЕИО на Съвета от 13 септември 1993 г. относно храните за животни, предназначени за специфични хранителни цели [1], последно изменена с Директива 1999/29/ЕО [2], и по-специално член 6, буква в) от нея,като има предвид, че:(1) С Директива 94/39/ЕО [3], последно изменена с Директива 95/9/ЕО [4], Комисията е приела списък от употреби на храни за животни, предназначени за специфични хранителни цели.(2) По-нататъшните научни изследвания са доказали, че няма необходимост от намаляване на нивото на мазнина в храните за животни, предвидени да поддържат функцията на черния дроб при котки и кучета с хронична чернодробна недостатъчност. Те обаче са показали, че би било от полза да се означи на етикета нуждата от наличието на вода по всяко време за животните, хранени с такива храни.(3) Директива 94/39/ЕО трябва да бъде съответно адаптирана.(4) Мерките, предвидени в настоящата директива, са в съответствие със становището на Постоянния комитет по храните за животни,ПРИЕ НАСТОЯЩАТА ДИРЕКТИВА:Член 1Приложението към Директива 94/39/ЕО се изменя в съответствие с приложението към настоящата директива.Член 2Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 20 ноември 2002 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 7 януари 2002 година.За КомисиятаDavid ByrneЧлен на Комисията[1] ОВ L 237, 22.9.1993 г., стр. 23.[2] ОВ L 115, 4.5.1999 г., стр. 32.[3] ОВ L 207, 10.8.1994 г., стр. 20.[4] ОВ L 91, 22.4.1995 г., стр. 35.--------------------------------------------------20020107ПРИЛОЖЕНИЕВ част Б на приложението към Директива 94/39/ЕО текстът за специфичната хранителна цел "Поддържане функцията на черния дроб в случай на хронична чернодробна недостатъчност", отнасяща се за кучета и котки, се заменя със следното:"Специфична хранителна цел | Основни хранителни характеристики | Видове или категории животни | Обозначения при етикетирането | Препоръчителна продължителност на употреба | Други разпоредби |1 | 2 | 3 | 4 | 5 | 6 |Поддържане функцията на черния дроб в случай на хронична чернодробна недостатъчност | Високо качество протеин, умерено ниво на протеин, високо ниво на основни мастни киселини и високо ниво на лесно смилаеми карбохидрати | Кучета | Източник/ци на протеинСъдържание на основни мастни киселиниБързосмилаеми карбохидрати, включително тяхната обработка, ако е подходящоНатрийОбщо мед | Първоначално до 6 месеца | Отбележете на опаковката, контейнера или етикета:"Препоръчва се да се търси мнението на ветеринарен лекар преди употреба или преди удължаване периода на употреба". Отбележете в инструкциите за употреба:"Следва да има налична вода по всяко време" |Високо качество протеин, умерено ниво на протеин и високо ниво на основни мастни киселини | Котки | Източник/ци на протеинСъдържание на основни масни киселиниНатрийОбщо мед | Първоначално до 6 месеца | Отбележете на опаковката, контейнера или етикета: "Препоръчва се да се търси мнението на ветеринарен лекар преди употреба или преди удължаване периода на употреба". Отбележете в инструкциите за употреба: "Следвадаиманаличнаводаповсяковреме"" |--------------------------------------------------


title: Директива на Комисията от 17 юли 1989 година за привеждане в съответствие с техническия прогрес на Директиви 70/157/ЕИО, 70/220/ЕИО, 72/245/ЕИО, 72/306/ЕИО, 80/1268/ЕИО и 80/1269/ЕИО на Съвета в областта на моторни превозни средства

text:
               13/ 09

               BG

               Официален вестник на Европейския съюз

               182

         31989L0491

               L 238/43

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА КОМИСИЯТА

   от 17 юли 1989 година
   за привеждане в съответствие с техническия прогрес на Директиви 70/157/ЕИО, 70/220/ЕИО, 72/245/ЕИО, 72/306/ЕИО, 80/1268/ЕИО и 80/1269/ЕИО на Съвета в областта на моторни превозни средства
   (89/491/ЕИО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 70/157/ЕИО на Съвета от 6 февруари 1970 г. за сближаването на законодателствата на държавите-членки относно допустимото ниво на шума и изпускателната уредба на моторни превозни средства (1), последно изменена от Директива 87/354/ЕИО (2), и по-специално член 3 от нея,
   като взе предвид Директива 70/220/ЕИО на Съвета от 20 март 1970 г. за сближаване на законодателствата на държавите-членки относно мерките, които следва да се предприемат срещу замърсяването на въздуха от емисии от моторни превозни средства (3), последно изменена от Директива 88/436/ЕИО (4), и по-специално член 5 от нея,
   като взе предвид Директива 72/245/ЕИО на Съвета от 20 юни 1972 г. за сближаване на законодателствата на държавите-членки относно заглушаването на радиосмущенията, които се предизвикват от монтирани в моторни превозни средства двигатели с искрово запалване (5), и по-специално член 4 от нея,
   като взе предвид Директива 72/306/ЕИО на Съвета от 2 август 1972 г. за сближаване на законодателствата на държавите-членки относно мерките, които следва да се предприемат срещу емисията на замърсители от дизелови двигатели, предназначени за употреба в превозни средства (6), и по-специално член 4 от нея,
   като взе предвид Директива 80/1268/ЕИО на Съвета от 16 декември 1980 г. за сближаване на законодателствата на държавите-членки относно разхода на гориво на моторни превозни средства (7), и по-специално член 3 от нея,
   като взе предвид Директива 80/1269/ЕИО на Съвета от 16 декември 1980 г. за сближаване на законодателствата на държавите-членки относно мощността на двигателите на моторни превозни средства (8), последно изменена от Директива 88/195/ЕИО (9), и по-специално член 3 от нея,
   като има предвид, че Директива 88/76/ЕИО на Съвета (10) за изменение на Директива 70/220/ЕИО, въвежда изисквания по отношение на използването на безоловен бензин; като има предвид, че приспособяването на съществуващите двигатели към този бензин в много случаи поставя необходимост от технически модификации, които са свързани със съответствието с гореспоменатите директиви; като има предвид, че е целесъобразно да се улесни административната обработка на произтичащите от това изменения на процедурите за типово одобряване на съответните превозни средства в интерес на бързото нарастване на употребата на безоловен бензин; като има предвид, също така че е необходимо да се конкретизират техническите условия от Директива 88/76/ЕИО, които не позволяват да се премине към зареждане с такъв бензин на превозни средства, които са оборудвани с устройства за контрол на емисиите, които биха били неблагоприятно повлияни от безоловния бензин; като има предвид, че е също толкова целесъобразно определеното в настоящата директиво ново еталонно гориво за дизелови двигатели да се въведе в Директива 72/306/ЕИО относно димните емисии от такива двигатели; като има предвид, че по този повод е препоръчително техническите разпоредби на Директива 80/1269/ЕИО относно мощността на двигателите да се уеднаквят с техническите разпоредби от съответния регламент на Икономическата комисия за Европа;
   като има предвид, че е желателно съдържащите се в настоящата директива изменения да бъдат възможно най-бързо въведени в съответните национални законодателства, тъй като са особено необходими в преходния период, през който проектираните да работят с оловен бензин превозни средства и превозните средства, които изискват безоловен бензин, ще съществуват съвместно;
   като има предвид, че разпоредбите на настоящата директива съответстват на становището на Комитета за привеждане в съответствие с техническия прогрес на директивите за моторни превозни средства,
   ПРИЕ НАСТОЯЩАТА ДИРЕКТИВА:
   Член 1
   Долуспоменатите директиви се изменят в съответствие с приложенията към настоящата директива, както следва:

               —

               Директива 70/157/ЕИО се изменя в съответствие с приложение I,

               —

               Директива 70/220/ЕИО се изменя в съответствие с приложение II,

               —

               Директива 72/245/ЕИО се изменя в съответствие с приложение III,

               —

               Директива 72/306/ЕИО се изменя в съответствие с приложение IV,

               —

               Директива 80/1268/ЕИО се изменя в съответствие с приложение V,

               —

               Директива 80/1269/ЕИО се изменя в съответствие с приложение VI.

         Член 2
   Държавите-членки въвеждат в сила законовите, подзаконови и административни разпоредби, необходими за да се съобразят с настоящата директива, преди 1 януари 1990 г. Те незабавно информират Комисията за това.
   Член 3
   Адресати на настоящата директива са държавите-членки.

      Съставено в Брюксел на 17 юли 1989 година.

            За Комисията

         Martin BANGEMANN

            Заместник-председател

      (1)  ОВ L 42, 23.2.1970 г., стр. 16.

      (2)  ОВ L 192, 11.7.1987 г., стр. 43.

      (3)  ОВ L 76, 6.4.1970 г., стр. 1.

      (4)  ОВ L 214, 6.8.1988 г., стр. 1.

      (5)  ОВ L 152, 6.7.1972 г., стр. 15.

      (6)  ОВ L 190, 20.8.1972 г., стр. 1.

      (7)  ОВ L 375, 31.12.1980 г., стр. 36.

      (8)  ОВ L 375, 31.12.1980 г., стр. 46.

      (9)  ОВ L 92, 9.4.1988 г., стр. 50.

      (10)  ОВ L 36, 9.2.1988 г., стр. 1.
   ПРИЛОЖЕНИЕ I
   ИЗМЕНЕНИЯ В ПРИЛОЖЕНИЕ I КЪМ ДИРЕКТИВА 70/157/ЕИО
   Добавя се точка 6, както следва:

      „6.   РАЗШИРЕНИЕ НА ТИПОВО ОДОБРЕНИЕ НА ЕИО
      6.1.   Типове превозни средства, които са модифицирани за работа с безоловен бензин
      6.1.1.   Одобрението за даден тип превозно средство, което е модифицирано и/или приспособено единствено с цел да може да премине към работа с безоловен бензин, както е посочено в Директива 85/210/ЕИО, се продължава, когато производителят удостовери, при условие че е налице съгласие от страна на издаващия типовото одобрение орган, че нивото на шума на модифицираното превозно средство не превишава посочените в точка 5.2.2.1. пределно допустими стойности.
      6.2.   Типове превозни средства, които са модифицирани с друга цел
      6.2.1.   Одобрението за даден тип превозно средство може да се разширява и да включва типове превозни средства, различаващи се по отношение на изброените в приложение III характеристики, ако издаващият типовото одобрение орган счете, че внесените модификации не биха оказали съществено неблагоприятно въздействие върху нивото на шума от превозното средство.“

   ПРИЛОЖЕНИЕ II
   ИЗМЕНЕНИЯ В ПРИЛОЖЕНИЕ I КЪМ ДИРЕКТИВА 70/220/ЕИО
   1.   В началото на точка 2.2. се добавя следния текст:

                  „2.2.

                  „Еталонна маса“ означава масата на превозното средство в режим на експлоатация минус постоянната маса на водача от 75 килограма, плюс постоянна маса от 100 килограма.“

   2.   Точка 3.2.4. се заменя от следното:

                  „3.2.4.

                  в случай на превозни средства, които са оборудвани с двигател с положително електрическо запалване се посочва, дали важи точка 5.1.2.1 (ограничен отвор) или точка 5.1.2.2 (маркировка), като в последния случай се изисква описание на маркировката.“

   3.   Добавят се точки 5.1.2.1 и 5.1.2.2, както следва:

      5.1.2.1.   Съобразно разпоредбите в точка 5.1.2.2, входният отвор на резервоара за горивото се проектира така, че да се предотвратява възможността за пълнене на резеровара от бензинова помпа, чийто накрайник е с външен диаметър 23.6 мм или повече.
      Разпоредбите на точка 5.1.2.1 не важат за превозно средство по отношение на което са изпълнени и двете посочени по-долу условия, т.е.:
      5.1.2.2.1.   превозното средство е проектирано и конструирано така, че нито едно устройство, което е предназначено да контролира емисията на газообразни замърсители не се влияе неблагоприятно от оловен бензин, и
      5.1.2.2.2.   върху превозното средство открояващо се, четливо и незаличимо е маркиран определения в ISO 2757-1985 символ за безоловен бензин (4.26) (1) на непосредствено място, видимо от лицето което пълни резервоара. Разрешава се допълнителна маркировка.

      (1)  Възпроизведен като фигура 22 от приложение II към Директива 78/316/ЕИО.“
   ПРИЛОЖЕНИЕ III
   ИЗМЕНЕНИЯ В ПРИЛОЖЕНИЕ I КЪМ ДИРЕКТИВА 72/245/ЕИО
   Добавя се точка 8, както следва:

      „8.   РАЗШИРЕНИЕ НА ТИПОВО ОДОБРЕНИЕ НА ЕИО
      8.1.   Типове превозни средства, които са модифицирани за работа с безоловен бензин
      8.1.1.   Одобрението за даден тип превозно средство, което е модифицирано и/или приспособено единствено с цел да премине към работа с безоловен бензин, както е посочено в Директива 85/210/ЕИО, се продължава, когато производителят удостовери, че заглушаването на радиосмущенията за модифицираните превозни средства остава в определените в точка 9 от настоящото приложение граници за съответствие на производството.
      8.2.   Типове превозни средства, които са модифицирани с друга цел
      8.2.1.   Одобрението за даден тип превозно средство може да се разширява и да включва типове превозни средства, различаващи се по отношение на изброените в точка 2.2 от настоящото приложение характеристики, ако издаващият типовото одобрение орган счете, че внесените модификации не биха имали съществено неблагоприятно въздействие върху заглушаването на предизвикваните от превозното средство радиосмущения.“

   ПРИЛОЖЕНИЕ IV
   ИЗМЕНЕНИЯ В ПРИЛОЖЕНИЕ V КЪМ ДИРЕКТИВА 72/306/ЕИО
   Приложение V се заменя със следното:

      „ТЕХНИЧЕСКИ ХАРАКТЕРИСТИКИ НА ЕТАЛОННОТО ГОРИВО, КОЕТО СЕ ПРЕДПИСВА ЗА ИЗПИТВАНИЯТА ЗА ТИПОВО ОДОБРЕНИЕ И ЗА ПРОВЕРКА НА СЪОТВЕТСТВИЕТО НА ПРОИЗВОДСТВОТО
      Еталонно гориво на Комисията на Европейските общности RF-03-А-84 (1)
          (2)
          (3)

                  Пределно допустими стойности и мерни единици

                  Метод по ASTM

                  Цетаново число (4)

                  мин. 49

                  D 613

                  макс. 53

                  Плътност при 15 °C (кг/л)

                  мин. 0,835

                  D 1298

                  макс. 0,845

                  Дестилация (5) 50 %

                  мин. 245 °C

                  D 86

                  90 %

                  мин. 320 °C

                  макс. 340 °C

                  FBP (Температура на край на кипене)

                  макс. 370 °C

                  Температура на възпламеняване

                  мин. 55 °C

                  D 93

                  CFPP

                  мин. –

                  EN 116 (CEN)

                  макс. –5 °C

                  Вискозитет при 40 °C

                  мин. 2,5 мм2/ сек.

                  D 445

                  макс. 3,5 мм2/сек.

                  Съдържание на сяра

                  мин. (предстои да бъде съобщено)

                  D 1266/D 2622
                  D 2785

                  макс. 0,3 % по маса

                  Медна корозия

                  Медна корозиямакс. 1

                  D 130

                  Въглероден остатък по Конрадсън (10 % DR)

                  макс. 0,2 % по маса

                  D 189

                  Пепелно съдържание

                  макс. 0,01 % по маса

                  D 482

                  Водно съдържание

                  макс. 0,05 % по маса

                  D 95/D 1744

                  Неутрализационно число (силна киселина)

                  макс. 0,2 мг KPH/г

                  Устойчивост на окисление (6)

                  макс. 2,5 мг/100 мин.

                  D 2274

                  Добавки (7)

                  Съотношение между въглерод и водород

                  (предстои да бъде съобщено)

      (1)  При издаването на всички гореизброени свойства ще се приемат равностойни методи по ISO.

      (2)  Цитираните в спецификацията стойности са „истински стойности“. При определяне на пределно допустимите им стойности са използвани условията на ASTM D 3244 за „Определяне на база за разрешаване на спорове във връзка с качеството на петролни продукти“, а при определянето на максимална стойност е взета предвид минимална разлика от 2 R над нулата; при определянето на максимална и минимална стойност минималната разлика е 4 R (R = възпроизводимост).
   Независимо от това измерване, което е необходимо от статистически съображения, производителят на гориво трябва да се стреми към нулева стойност, когато определената максимална стойност е 2R и към средната стойност, когато са цитирани максимална и минимална пределно допустими стойности. При необходимост от изясняване на въпроса за съответствието на горивото с изискванията на настоящата спецификация се прилагат условията на ASTM D 3244.

      (3)  Ако е необходимо да се изчисли топлинния коефициент на полезно действие на даден двигател или превозно средство, топлинната стойност на горивото се изчислява от:
   Специфична енергия (топлинна стойност) (нетна) (в мегаджаули за килограм) =
   (46,423 – 8,792d2 + 3,170d) (1- (х + y + s)) + 9,420s – 2,499x
   където:

               d

               =

               плътност при 15 °C,

               х

               =

               съотношение на вода по маса (%/100),

               y

               =

               съотношение на пепел по маса (%/100),

               s

               =

               съотношение на сяра по маса (%/100).“

      (4)  Диапазонът за цетан е определен в съответствие с изискването за минимален диапазон от 4R. Въпреки това, в случай на спор между доставчика и потребителя на горивото, за разрешаване на такива спорове могат да се използват условията на ASTM D 3244 при положение, че вместо единични определяния бъдат извършени достатъчен брой повторни измервания, за да се постигне необходимата точност.

      (5)  Цитираните стойности показват изпарените количества (процент възстановени + процент загуби).

      (6)  Независимо, че устойчивостта на окисление се контролира, има вероятност да се ограничи срока на съхранение на горивото. По отношение на условията и срока на съхранение трябва да се търси съвет от доставчика.

      (7)  Това гориво следва да бъде само на основата на компоненти на дестилати на въглеводороди с права верига и крекинг-дестилати; допуска се десулфуризация. Горивото не трябва да съдържа метални добавки или цетанови подобрители.
   ПРИЛОЖЕНИЕ V
   ИЗМЕНЕНИЯ В ПРИЛОЖЕНИЕ I КЪМ ДИРЕКТИВА 80/1268/ЕИО
   1.   Точка 3.1.1 се изменя, както следва:
   Заличава се „последно изменена от Директива 78/665/ЕИО“.
   2.   Добавя се точка 7, както следва:

      „7.   РАЗШИРЕНИЕ НА ТИПОВО ОДОБРЕНИЕ НА ЕИО
      7.1.   Типове превозни средства, които са модифицирани за работа с безоловен бензин
      При условие че е налице съгласие от страна на издаващия типово одобрение орган, одобрението за даден тип превозно средство, което е модифицирано и/или приспособено единствено с цел да премине към работа с безоловен бензин, както е посочено в Директива 85/210/ЕИО, се продължава при следните алтернативни условия:
      7.1.1.1.   Производителят трябва да удостовери, че разходът на гориво за всяко от изпитателните условия не превишава с повече от 5 % стойността, която е получена с първоначалното, неизменено типово одобрено превозно средство. В този случай, разширяването на обсега потвърждава стойностите, които фигурират в първоначалното типово одобрение, или
      7.1.1.2.   Производителят трябва да обявяви коригирана стойност за разхода на гориво за всяко от трите изпитателни условия, която превишава с повече от 5 % стойността, която е получена с първоначалното, неизменено типово одобрено превозно средство. В този случай в разширеното одобрение се посочват новообявените стойности, които важат за модифицирания тип превозно средство.
      7.2.   Типове превозни средства, които са модифициранис друга цел
      7.2.1.   Одобрението за даден тип превозно средство може да се разширява и да включва типове превозни средства, различаващи се по отношение на изброените в приложение II характеристики, ако издаващият типовото одобрение орган счете, че внесените изменения не биха имали съществено неблагоприятно въздействие върху разхода на гориво на превозното средство.“

   ПРИЛОЖЕНИЕ VI
   ИЗМЕНЕНИЯ В ПРИЛОЖЕНИЕ I КЪМ ДИРЕКТИВА 80/1269/ЕИО
   1.   Точка 8 се заменя с:

      „8.   РАЗШИРЕНИЕ НА ТИПОВО ОДОБРЕНИЕ НА ЕИО
      8.1.   Типове превозни средства, които са модифицирани за работа с безоловен бензин
      При условие че е налице съгласие от страна на издаващия типово одобрение орган, одобрението за даден тип превозно средство, което е модифицирано и/или приспособено единствено с цел да премине към работа с безоловен бензин, както е посочено в Директива 85/210/ЕИО, се продължава при следните алтернативни условия:
      8.1.1.1.   Производителят трябва да удостовери, че мощността на двигателя на модифицираното превозно средство остава в предвидените в точка 9.2 граници за съответствие на производството, които са получени с първоначалното, неизменено типово одобрено превозно средство. В този случай разширяването на обсега потвърждава мощността, която фигурира в първоначалното типово одобрение, или
      8.1.1.2.   Производителят трябва да обяви коригирана стойност за мощността на двигателя, която е по-малка от мощността, която е получена с първоначалното, неизменено типово одобрено превозно средство. В този случай в разширеното одобрение се посочват новообявените стойности, които важат за модифицирания тип превозно средство.
      8.2.   Типове превозни средства, които са модифицирани с друга цел
      Всички други изменения на двигателя по отношение на характеристиките, които са изброени в допълнение 1 или допълнение 2 към настоящото приложение, се съобщават на компетентния орган. След това този органът може или:
      8.2.1.   да приеме, че внесените изменения не биха се отразили съществено върху мощността на дигателя, или
      8.2.2.   да изиска ново определяне на мощността на двигателя чрез провеждане на такива изпитвания, каквито счете за необходими.“

   2.   Точка 9 се заменя с

      „9.   ДОПУСТИМИ ОТКЛОНЕНИЯ ПРИ ИЗМЕРВАНЕТО НА ПОЛЕЗНАТА МОЩНОСТ
      9.1.   Посочената от производителя полезна мощност за типа на двигателя се приема, ако не се различава с повече от ± 2 % спрямо максималната мощност и с повече от ± 4 %, при допустимо отклонение от ± 1,5 % за оборотите на двигателя при другите измервателни точки от кривата, спрямо стойностите, измерени от техническата служба върху представения за изпитване двигател.
      9.2.   В хода на изпитванията за проверка на съответствието на производството, мощността се измерва при две стойности за оборотите на двигателя, S1 и S2, съответстващи на измервателните точки за максимална мощност и максимален въртящ момент, които са приети за типово одобряване. При тези две честоти на въртене на двигателя, за които допустимото отклонение е + 5 %, измерената в поне една точка от диапазоните S1±5 % и S2±5 % полезна мощност не трябва да се различава с повече от ± 5 % от фигуриращата в одобрението стойност.“


title: Директива 2006/107/ЕО на Съвета от 20 ноември 2006 година за адаптиране на Директива 89/108/ЕИО за сближаване на законодателствата на държавите-членки относно дълбоко замразените храни за човешка консумация и Директива 2000/13/ЕО на Европейския парламент и Съвета за сближаване на законодателството на държавите-членки относно етикетирането, представянето и рекламата на храните поради присъединяването на България и Румъния

text:
Важна правна забележка

|

32006L0107

Официален вестник n° L 363 , 20/12/2006 стр. 0411 - 0413

		Директива 2006/107/ЕО на Съветаот 20 ноември 2006 годиназа адаптиране на Директива 89/108/ЕИО за сближаване на законодателствата на държавите-членки относно дълбоко замразените храни за човешка консумация и Директива 2000/13/ЕО на Европейския парламент и Съвета за сближаване на законодателството на държавите-членки относно етикетирането, представянето и рекламата на храните поради присъединяването на България и РумънияСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Договора за присъединяване на България и Румъния [1], и по-специално член 4, параграф 3 от него,като взе предвид Акта за присъединяване на България и Румъния, и по-специално член 56 от него,като взе предвид предложението на Комисията,като има предвид, че:(1) Съгласно член 56 от Акта за присъединяване, когато актове на институциите остават валидни след 1 януари 2007 г. и изискват адаптaция поради присъединяване, а необходимите адаптации не са предвидени в Акта за присъединяване или приложенията към него, необходимите актове следва да се приемат от Съвета, освен ако Комисията не е приела първоначалния акт.(2) Заключителният акт на Конференцията, на която бе съставен Договорът за присъединяване, посочва, че високодоговарящите страни са постигнали политическо съгласие по редица адаптации по приети от институциите актове, необходими по повод присъединяването, и са поканили Съвета и Комисията да приемат тези адаптации преди присъединяването, допълнени и актуализирани, където е необходимо, за да се отчете развитието в правото на Европейския съюз.(3) Следователно Директива 89/108/ЕИО на Съвета от 21 декември 1988 г. за сближаване на законодателствата на държавите-членки относно дълбоко замразените храни за човешка консумация [2] и Директива 2000/13/ЕО на Европейския парламент и на Съвета от 20 март 2000 г. за сближаване на законодателството на държавите-членки относно етикетирането, представянето и рекламата на храните [3] следва да бъдат изменени съответно,ПРИЕ НАСТОЯЩАТА ДИРЕКТИВА:Член 1Директиви 89/108/ЕИО и 2000/13/ЕО се изменят съгласно приложението.Член 21. Държавите-членки привеждат в сила законовите, подзаконовите и административните разпоредби, необходими, за да се съобразят с настоящата директива, най-късно до датата на присъединяване на България и Румъния към Европейския съюз. Те незабавно изпращат на Комисията текста на тези разпоредби и таблица на съответствието им с настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-.членки изпращат на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила при условие и на датата на влизане в сила на Договора за присъединяване на България и Румъния.Член 4Адресати на настоящата директива са държавите-членки.Съставено в Брюксел на 20 ноември 2006 година.За СъветаПредседателJ. Korkeaoja[1] ОВ L 157, 21.6.2005 г., стр. 11.[2] ОВ L 40, 11.2.1989 г., стр. 34.[3] ОВ L 109, 6.5.2000 г., стр. 29.--------------------------------------------------ПРИЛОЖЕНИЕСВОБОДНО ДВИЖЕНИЕ НА СТОКИХРАНИ1. 31989 L 0108: Директива 89/108/ЕИО на Съвета от 21 декември 1988 г. за сближаване на законодателствата на държавите-членки относно дълбоко замразените храни за човешка консумация (ОВ L 40, 11.2.1989 г., стр. 34), изменена с:- 11994 N: Акт относно условията на присъединяване и за промените на Договорите за присъединяване на Република Австрия, Република Финландия и Кралство Швеция (ОВ С 241, 29.8.1994 г., стр. 21),12003 T: Акт относно условията на присъединяване и за промените на Договорите за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република (ОВ L 236, 23.9.2003 г., стр. 33),- 32003 R 1882: Регламент (EО) № 1882/2003 на Европейския парламент и на Съвета от 29 септември 2003 г. (ОВ L 284, 31.10.2003 г., стр. 1).Към член 8, параграф 1, буква a) се добавя следното:"— на български : бързо замразена,— на румънски : congelare rapidă."2. 32000 L 0013: Директива 2000/13/EО на Европейския парламент и на Съвета от 20 март 2000 г. за сближаване на законодателството на държавите-членки относно етикетирането, представянето и рекламата на храните (ОВ L 109, 6.5.2000 г., стр. 29), изменена с:- 32001 L 0101: Директива 2001/101/EО на Комисията от 26 ноември 2001 г. (ОВ L 310, 28.11.2001 г., стр. 19),- 12003 T: Акт относно условията за присъединяване и за промените на Договорите за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република (ОВ L 236, 23.9.2003 г., стр. 33),- 32003 L 0089: Директива 2003/89/EО на Европейския парламент и на Съвета от 10 ноември 2003 г. (ОВ L 308, 25.11.2003 г., стр. 15).a) В член 5, параграф 3 списъкът, започващ със "на испански" и завършващ с "joniserande strålning", се заменя със следния списък:- "— на български:"облъчено" или "обработено с йонизиращо лъчение",- — на испански:"irradiado" или "tratado con radiación ionizante",- — на чешки:"ozářeno" или "ošetřeno ionizujícím zářením",- — на датски:"bestrålet/…" или "strålekonserveret" или "behandlet med ioniserende stråling" или "konserveret med ioniserende stråling",- — на немски:"bestrahlt" или "mit ionisierenden Strahlen behandelt",- — на естонски:"kiiritatud" или "töödeldud ioniseeriva kiirgusega",- — на гръцки:"επεξεργασμένο με ιονίζουσα ακτινοβολία" или "ακτινοβολημένο",- — на английски:"irradiated" или "treated with ionising radiation",- — на френски:"traité par rayonnements ionisants" или "traité par ionisation",- — на италиански:"irradiato" или "trattato con radiazioni ionizzanti";- — на латвийски:"apstarots" или "apstrādāts ar jonizējošo starojumu",- — на литовски:"apšvitinta" или "apdorota jonizuojančiąja spinduliuote",- — на унгарски:"sugárkezelt" или "ionizáló energiával kezelt",- — на малтийски:"ittrattat bir-radjazzjoni" или "ittrattat b'radjazzjoni jonizzanti",- — на нидерландски:"doorstraald" или "door bestraling behandeld" или "met ioniserende stralen behandeld",- — на полски:"napromieniony" или "poddany działaniu promieniowania jonizującego",- — на португалски:"irradiado" или "tratado por irradiação" или "tratado por radiação ionizante",- — на румънски:"iradiate" или "tratate cu radiații ionizate",- — на словашки:"ošetrené ionizujúcim žiarením",- — на словенски:"obsevano" или "obdelano z ionizirajočim sevanjem",- — на фински:"säteilytetty" или "käsitelty ionisoivalla säteilyllä",- — на шведски:"bestrålad" или "behandlad med joniserande strålning";"б) В член 10, параграф 2 списъкът, започващ със "на испански" и завършващ със "sista förbrukningsdag", се заменя със следния списък:- "— на български:"използвай преди",- — на испански:"fecha de caducidad",- — на чешки:"spotřebujte do",- — на датски:"sidste anvendelsesdato",- — на немски:"verbrauchen bis",- — на естонски:"kõlblik kuni",- — на гръцки:"ανάλωση μέχρι",- — на английски:"use by",- — на френски:"à consommer jusqu'au",- — на италиански:"da consumare entro",- — на латвийски:"izlietot līdz",- — на литовски:"tinka vartoti iki",- — на унгарски:"fogyasztható",- — на малтийски:"uża sa",- — на нидерландски:"te gebruiken tot",- — на полски:"należy spożyć do",- — на португалски:"a consumir até",- — на румънски:"expiră la data de",- — на словашки:"spotrebujte do",- — на словенски:"porabiti do",- — на фински:"viimeinen käyttöajankohta",- — на шведски:"sista förbrukningsdag"."--------------------------------------------------


title: Директива 2009/164/ЕС на Комисията от 22 декември 2009 година за изменение с цел привеждане в съответствие с техническия прогрес на приложения II и III към Директива 76/768/ЕИО на Съвета относно козметични продукти (Текст от значение за ЕИП)

text:
               23.12.2009

               BG

               Официален вестник на Европейския съюз

               L 344/41

      ДИРЕКТИВА 2009/164/ЕС НА КОМИСИЯТА

   от 22 декември 2009 година
   за изменение с цел привеждане в съответствие с техническия прогрес на приложения II и III към Директива 76/768/ЕИО на Съвета относно козметични продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за Европейския съюз и Договора за функционирането на Европейския съюз,
   като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти (1), и по-специално член 8, параграф 2 от нея,
   след консултации с Научния комитет по безопасност на потребителите,
   като има предвид, че:

               (1)

               Веществото масло от върбика (Lippia citriodora Kunth.) в момента е забранено за използване в козметичните продукти и е посочено в приложение II към Директива 76/768/ЕИО под референтен номер 450. Забраната за използване на това вещество беше въведена въз основа на становище от май 2000 г. на Научния комитет по козметичните продукти и нехранителните продукти, предназначени за потребителите (НККПНППП), заменен впоследствие от Научния комитет по потребителските продукти (НКПП) с Решение 2004/210/ЕО на Комисията (2), а по-късно — от Научния комитет по безопасност на потребителите (НКБП) с Решение 2008/721/ЕО на Комисията (3). НККПНППП препоръча забраната на етерични масла от върбика (Lippia citriodora Kunth) и производните им, напр. конкрет и абсолю, когато се използват като съставка на парфюмна композиция, въз основа на потенциала им да предизвикат свръхчувствителност.

               (2)

               По-късно обаче, в становище от 2001 г. НККПНППП заключи, че абсолю от върбика, получено от Lippia citriodora Kunth., не следва да бъде използвано, ако нивото му в готовия козметичен продукт надвишава 0,2 %. По тази причина е целесъобразно абсолю от върбика (Lippia citriodora Kunth.) да бъде включено заедно със съответното ограничение в част 1 от приложение III към Директива 76/768/ЕИО. Целесъобразно е също така да бъде променен референтен номер 450 от приложение III, за да се поясни, че веществата етерични масла от върбика (Lippia citriodora Kunth.) и производните им, различни от абсолю, са забранени, когато се използват като съставка на парфюмна композиция.

               (3)

               В Директива 2008/42/ЕО на Комисията от 3 април 2008 г. за изменение на Директива 76/768/ЕИО на Съвета относно козметични продукти, с цел привеждане в съответствие с техническия прогрес на приложения II и III от нея (4), в част 1 от приложение III към Директива 76/768/ЕИО бяха включени няколко алилови естера, съдържащи алилов алкохол като примес. Веществото allyl phenethyl ether може също така да съдържа алилов алкохол като примес. През 2000 г. НККПНППП предостави становище за това вещество, като препоръча горна граница от 0,1 % за алилов алкохол като примес.

               (4)

               Предвид становището на НККПНППП, както и за осигуряване на последователност, е целесъобразно включването на веществото allyl phenethyl ether, заедно със съответното ограничение, в част 1 от приложение III към Директива 76/768/ЕИО.

               (5)

               Групата вещества Terpene terpenoids sinpine понастоящем е регламентирана под референтен номер 130 в част 1 от приложение III към Директива 76/768/ЕИО. Думата „sinpine“ обаче е търговско наименование и по тази причина следва да бъде заличена от наименованието на посочената група вещества.

               (6)

               Поради това Директива 76/768/ЕИО следва да бъде съответно изменена.

               (7)

               С оглед на плавното преминаване от съществуващите формули на козметичните продукти към формули, които отговарят на изискванията, посочени в настоящата директива, е необходимо да се предвидят целесъобразни преходни периоди.

               (8)

               Мерките, предвидени в настоящата директива, са в съответствие със становището на Постоянния комитет по козметичните продукти,

         ПРИЕ НАСТОЯЩАТА ДИРЕКТИВА:
   Член 1
   Приложения II и III към Директива 76/768/ЕИО се изменят в съответствие с приложението към настоящата директива.
   Член 2
   Държавите-членки предприемат всички необходими мерки, за да гарантират, че считано от 15 февруари 2011 г., козметични продукти, които не съответстват на изискванията на настоящата директива, не се пускат на пазара от производителите на Съюза или от установените в Съюза вносители.
   Държавите-членки предприемат всички необходими мерки, за да гарантират, че считано от 15 август 2011 г., козметични продукти, които не съответстват на изискванията на настоящата директива, не се продават или предлагат на крайните потребители в Съюза.
   Член 3
   1.   Държавите-членки приемат и публикуват до 15 август 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат посочените разпоредби от 15 февруари 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното право, които те приемат в областта, обхваната с настоящата директива.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.

      Съставено в Брюксел на 22 декември 2009 година.

            За Комисията

         José Manuel BARROSO

            Председател

      (1)  ОВ L 262, 27.9.1976 г., стр. 169.

      (2)  ОВ L 66, 4.3.2004 г., стр. 45.

      (3)  ОВ L 241, 10.9.2008 г., стр. 21.

      (4)  ОВ L 93, 4.4.2008 г., стр. 13.

      ПРИЛОЖЕНИЕ
      Директива 76/768/ЕИО се изменя, както следва:

                  1.

                  В приложение II референтен номер 450 „Масло от върбика (Lippia citriodora Kunth.) (CAS № 8024-12-2), когато се използва като ароматизираща съставка“ се заменя с „Етерични масла от върбика (Lippia citriodora Kunth.) и производните им, различни от абсолю (CAS № 8024-12-2), когато се използват като съставка на парфюмна композиция.“

                  2.

                  В приложение III част 1 се изменя, както следва:

                              а)

                              следната точка се вмъква след точка с референтен номер 151:

                                          Референтен номер

                                          Вещество

                                          Ограничения

                                          Условия за употреба и предупреждения, които трябва да бъдат отпечатани на етикета

                                          Област на приложение и/или употреба

                                          Максимална позволена концентрация в готовия козметичен продукт

                                          Други ограничения и изисквания

                                          а

                                          б

                                          в

                                          г

                                          д

                                          е

                                          „151а

                                          Allyl phenethyl ether
                                          CAS № 14289-65-7
                                          ЕО № 238-212-2

                                          Нивото на свободния алилов алкохол в етера не трябва да е по-високо от 0,1 %“

                              б)

                              добавя се следната точка:

                                          Референтен номер

                                          Вещество

                                          Ограничения

                                          Условия за употреба и предупреждения, които трябва да бъдат отпечатани на етикета

                                          Област на приложение и/или употреба

                                          Максимална позволена концентрация в готовия козметичен продукт

                                          Други ограничения и изисквания

                                          а

                                          б

                                          в

                                          г

                                          д

                                          е

                                          „X

                                          Абсолю от върбика
                                          (Lippia citriodora Kunth.)
                                          CAS № 8024-12-2

                                          0,2 %“

                              в)

                              в колона „б“ на точка с референтен номер 130, думите „Terpene terpenoids sinpine“ се заменят с „Terpenes и terpenoids“.


title: Директива 2009/55/ЕО на Съвета от 25 май 2009 година за освобождаване от данъчно облагане при окончателно въвеждане на лично имущество на физически лица, което произхожда от държава-членка (кодифицирана версия)

text:
               10.6.2009

               BG

               Официален вестник на Европейския съюз

               L 145/36

      ДИРЕКТИВА 2009/55/ЕО НА СЪВЕТА

   от 25 май 2009 година
   за освобождаване от данъчно облагане при окончателно въвеждане на лично имущество на физически лица, което произхожда от държава-членка
   (кодифицирана версия)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 93 от него,
   като има предвид предложението на Комисията,
   като има предвид становището на Европейския парламент (1),
   като има предвид становището на Европейския икономически и социален комитет (2),
   като има предвид, че:

               (1)

               Директива 83/183/ЕИО на Съвета от 28 март 1983 година за освобождаване от данъчно облагане при окончателен внос на имуществото на физически лица от една от държавите-членки (3) е била неколкократно съществено изменяна (4). С оглед постигане на яснота и рационалност посочената директива следва да бъде кодифицирана.

               (2)

               За да може населението на държавите-членки да осъзнае по-добре дейностите на Общността, е уместно да се запази в полза на физическите лица, действието, предприето с оглед осигуряване в Общността на условията на вътрешния пазар.

               (3)

               Пречките, свързани с данъчното облагане при въвеждане от физически лица в една държава-членка на лично имущество, намиращо се в друга държава-членка са, по-специално, от естество да препятстват свободното движение на хора в Общността. Затова е необходимо тези пречки да бъдат премахнати във възможно най-голяма степен чрез въвеждане на освобождаване от данъчно облагане.

               (4)

               Това освобождаване от данъчно облагане може да се прилага само по отношение на въвеждането на стоки, които нямат търговски или спекулативен характер и като е уместно в следствие на това да се определят ограничения и условия за прилагане.

               (5)

               Поради приемането на разпоредби за хармонизиране в областите на акцизите и данъка върху добавената стойност, разпоредбите относно освобождаването от данък и относно вносните мита стават безпредметни в тези области.

               (6)

               Настоящата директива не следва да засяга задълженията на държавите-членки относно сроковете за транспониране в националното право на директивите, които са посочени в приложение I, част Б,

         ПРИЕ НАСТОЯЩАТА ДИРЕКТИВА:
   ГЛАВА I

      ОБЩИ РАЗПОРЕДБИ

   Член 1
   Приложно поле
   1.   При условията и в случаите, посочени по-долу, държавите-членки предоставят освобождаване от данъци върху потреблението, които обикновено се дължат при окончателното въвеждане на лично имущество на физически лица, което произхожда от друга държава-членка.
   2.   Разпоредбите на настоящата директива не се прилагат по отношение на:

               а)

               данъка върху добавената стойност;

               б)

               акциза;

               в)

               специфични и/или периодични данъци и такси, свързани с използването в страната на имущество, посочено в параграф 1, като например такси за регистрацията на моторни превозни средства, пътни данъци и такси за телевизори.

         Член 2
   Условия относно имуществото
   1.   По смисъла на настоящата директива „лично имущество“ означава всяко имущество, предназначено за използване лично от заинтересованите лица или за задоволяване на потребностите на тяхното домакинство. Това имущество, по своето естество или количеството не трябва да създава безпокойство за търговския ред, нито пък да са предназначени за стопанска дейност по смисъла на член 9, параграф 1, и членове 10—13 от Директива 2006/112/ЕО на Съвета от 28 ноември 2006 г. относно общата система на данъка върху добавената стойност (5). Инструментите и пособията, които са нужни на заинтересованото лице за упражняване на търговската му дейност или професията му, обаче, също представляват лично имущество.
   2.   Освобождаването, предвидено в член 1, се предоставя по отношение на лично имущество:

               а)

               което е било придобито в съответствие с общите условия на данъчно облагане, действащи на вътрешния пазар на една от държавите-членки, и по отношение на което не се предоставя, във връзка с напускането му на територията на държавата-членка по произход, освобождаване от или възстановяване на данък върху потреблението. За целите на тази директива се счита, че стоки, придобити при посочените в член 151 от Директива 2006/112/ЕО, с изключение на параграф 1, първа алинея, буква д) обстоятелства, удовлетворяват тези условия;

               б)

               които засегнатото лице действително е ползвало преди настъпването на промяната в място на пребиваването или преди установяването на второ място на пребиваване. В случай на моторни превозни средства (включително техните ремаркета), каравани, подвижни къщи, кораби за развлечение и частни самолети държавите-членки могат да изискват от засегнатото лице да докаже, че ги е използвало за период от най-малко от шест месеца преди промяната на мястото на пребиваване.

         За вещите, посочени във второто изречение от буква а), държавите-членки могат да изискват:

               i)

               в случай на моторни превозни средства (включително техните ремаркета), каравани, подвижни къщи, кораби за развлечение и частни самолети, заинтересованото лице да ги е използвало за период от най-малко 12 месеца преди промяната на мястото на пребиваване;

               ii)

               в случай на други вещи, заинтересованото лице да ги е използвало за период от най-малко шест месеца преди промяната на мястото на пребиваване.

         3.   По отношение на моторни превозни средства (включително техните ремаркета), каравани, подвижни къщи, кораби за развлечение и частни самолети, компетентните органи изискват представяне на доказателства, че условията по параграф 2 са изпълнени. По отношение на друго имущество те изискват представянето на такива доказателства само ако има сериозни подозрения за злоупотреба.
   Член 3
   Условия на въвеждане
   Имуществото може да бъде въведено наведнъж или на няколко пъти, в рамките на сроковете, установени съответно в членове 7—10.
   Член 4
   Задължения последващи въвеждането
   Въведените моторни превозни средства (включително техните ремаркета), каравани, подвижни къщи, кораби за развлечение и частни самолети не се преотстъпват, отдават под наем или заемат за период от 12 месеца след тяхното въвеждане, освободено от данъци, с изключение на обстоятелствата, надлежно обосновани съгласно изискванията на компетентните органи на държавата-членка по местоназначение.
   Член 5
   Особени условия за някои видове имущество
   Освобождаването при въвеждането на яздитни коне, моторни превозни средства (включително техните ремаркета), каравани, подвижни къщи, кораби за развлечение и частни самолети се предоставя, само ако физическото лице променя мястото на пребиваване си в държавата-членка по местоназначение.
   Член 6
   Общи правила за определяне на мястото на пребиваване
   1.   За приложението на настоящата директива „обичайно място на пребиваване“ означава мястото, където едно лице живее обикновено, т.е. през не по-малко от 185 дни през календарната година, поради своите лични и професионални връзки, или, в случай на отсъствие на професионални връзки, поради своите лични връзки, които разкриват тясна обвързаност между лицето и мястото, където живее.
   Когато, обаче, професионалните връзки на едно лице са с място, различно от мястото, с което са личните му връзки, вследствие на което лицето живее последователно на различни места, разположени в две или повече държави-членки, счита се, че неговото обичайно място на пребиваване е мястото, с което то има лични връзки, при условие че лицето постоянно се връща там. Не е необходимо последното условие да бъде удовлетворено, ако лицето живее в една от държавите-членки с цел изпълнение на задача с определена продължителност. Посещаване на университет или училище не предполага смяна на обичайното място на пребиваване.
   2.   Физическите лица представят всички подходящи доказателства за обичайното си място на пребиваване, по-специално чрез карти за самоличност или всякакви други валидни документи.
   3.   Компетентните органи на държавата-членка по местоназначение могат да поискат да им бъдат предоставени всякакви сведения или допълнителни доказателства, когато имат съмнения относно достоверността на заявление по параграф 2 относно обичайното място на пребиваване или за целите на определен вид контрол.
   ГЛАВА II

      ВЪВЕЖДАНЕ НА ЛИЧНО ИМУЩЕСТВО ВЪВ ВРЪЗКА С ПРОМЯНА НА ОБИЧАЙНОТО СИ МЯСТО НА ПРЕБИВАВАНЕ

   Член 7
   1.   Освобождаването, предвидено в член 1, се предоставя при условията, предвидени в членове 2—5 за лично имущество, въведено от физическо лице с цел промяна на обичайното му място на пребиваване.
   Предоставянето на освобождаването се подчинява на съставяне на опис на вещите, придружаван, ако държавата изисква това, от декларация, чийто образец и съдържанието се определят съгласно процедурата, посочена в член 248а, параграф 2 от Регламент (ЕО) № 2913/92 на Съвета от 12 октомври 1992 г. относно създаване на Митнически кодекс на Общността (6), без да се засягат евентуално приложимите условия в областта на транзитна процедура на Общността, която би могла да се приложи. При описа на вещите не може да се изисква посочване на стойността.
   2.   Последното въвеждане трябва да се осъществи не по-късно от 12 месеца след промяната на обичайното място на пребиваване. Когато в съответствие с член 3 имуществото се въвежда на няколко пъти в рамките на гореспоменатия период, държавите-членки могат да изискват предоставянето на пълен опис, на който също може да се прави позоваване в случай на последващо освобождаване на вещи от други митнически учреждения, само при първото въвеждане. Този опис може да бъде допълван, в съгласие с компетентните органи на държавата-членка по местоназначение.
   ГЛАВА III

      ВЪВЕЖДАНЕ НА ЛИЧНО ИМУЩЕСТВО ВЪВ ВРЪЗКА С ОБЗАВЕЖДАНЕТО ИЛИ НАПУСКАНЕТО НА ВТОРО ЖИЛИЩЕ

   Член 8
   1.   Освобождаването, предвидено в член 1, се предоставя при условията, предвидени в членове 2—5 за лично имущество, въведено от физическо лице с цел обзавеждане на второ жилище.
   Това освобождаване се предоставя само, когато:

               а)

               заинтересованото лице е собственик на второто жилище или го наема за срок от най-малко 12 месеца;

               б)

               въведеното имущество съответства на обичайно обзавеждане за второто жилище.

         2.   Предоставя се освобождаване при условията, посочени в параграф 1, и когато в следствие на напускане на второ жилище имуществото се въвежда в страната на обичайно място на пребиваване или на друго второ жилище, ако съответното имущество действително се е намирало във владение на заинтересованото лице и последното го е ползвало преди установяването на второто жилище.
   Последното въвеждане трябва да се осъществи не по-късно от 12 месеца след напускане на второто жилище.
   ГЛАВА IV

      ВЪВЕЖДАНЕ НА ИМУЩЕСТВО ПРИ СКЛЮЧВАНЕ НА БРАК

   Член 9
   1.   Без да се засягат членове 2—5, на всяко лице при сключване на брак се дава да въведе, като се освобождава от данъците, посочени в член 1, параграф 1, лично имущество в държава-членка, в която възнамерява да промени обичайното си място на пребиваване, което е придобито или използвано, при условие че:

               а)

               въвеждането се извършва в рамките на период, започващ два месеца преди определената дата на сключване на брака и завършващ четири месеца след датата, на която бракът е бил действително сключен;

               б)

               заинтересованото лице представи доказателства, че е встъпило в брак или че предварителните формалности, необходими за сключване на брак, са били изпълнени.

         2.   Освобождаване се предоставя също и по отношение на подаръци, давани обичайно по повод на бракосъчетание, които лице, отговарящо на условията, предвидени в параграф 1, получава от лицата с обичайно място на пребиваване в държава-членка, различна от държавата-членка по предназначение. Освобождаването се прилага за подаръците с единична стойност от непревишаваща 350 ЕUR. Държавите-членки могат обаче да разрешат освобождаване, което превишава 350 EUR, при условие че стойността на всеки освободен подарък не превишава 1 400 ЕUR.
   3.   Когато имуществото се въвежда преди датата на сключване на брака, държавите-членки могат да поставят предоставянето на освобождаване в зависимост от представяне на подходящо обезпечение.
   4.   Дължат се данъци към момента на въвеждането, ако в срок от четири месеца след посочената за сключването на брак дата лицето не представи доказателства, че е сключило такъв.
   ГЛАВА V

      ВЪВЕЖДАНЕ НА ЛИЧНОТО ИМУЩЕСТВО НА ПОКОЙНИК (DE CUJUS), ПРИДОБИТО ПО НАСЛЕДСТВО

   Член 10
   Чрез дерогация от член 2, параграфи 2 и 3, член 4 и член 5, параграф 2, но без да се засягат другите разпоредби, съдържащи се в членове 2, 3 и 5, на физическо лице, което е придобило по наследство (causa mortis) право на собственост или право на ползване върху движимо имущество на покойник (de cujus), намиращо се в една от държавите-членки, се предоставя освобождаване от данъците, посочени в член 1, параграф 1 при въвеждането на такова имущество в друга държава-членка, където е мястото на пребиваване на физическото лице, при спазване на следните условия:

               а)

               физическото лице представя на компетентните органи на държавата-членка по местоназначение удостоверение, издадено от нотариус или друг компетентен орган на държавата-членка по произход на имуществото, че въвежданото имущество е придобито по наследство;

               б)

               имуществото се въвежда в срок от две години след встъпването във владение на имуществото.

         ГЛАВА VI

      ЗАКЛЮЧИТЕЛНИ РАЗПОРЕДБИ

   Член 11
   1.   Държавите-членки полагат усилия да сведат до минимум формалностите относно въвеждането, извършвано от физически лица при ограниченията и условията по настоящата директива, и да избягват формалности относно въвеждането, включващи контрол, който води до значително разтоварване и ново товарене при влизането в държавата-членка по местоназначение.
   2.   Държавите-членки имат право да запазят и/или предвидят условия за предоставяне на освобождаване от данъчно облагане, които са по-благоприятни от предвидените в настоящата директива, с изключение на тези, предвидени в член 2, параграф 2, буква а).
   3.   Без да се засяга разпоредбата на член 2, параграф 2, държавите-членки не могат, по силата на настоящата директива, да прилагат освобождавания от данъчно облагане в Общността, които са по-неблагоприятни от тези, които те предоставят по отношение на внос на лично имущество на физически лица, което произхожда от трети държави.
   Член 12
   1.   Държавите-членки съобщават на Комисията текстовете на основните разпоредби от своето национално законодателство, които те приемат в областта, уредена с настоящата директива, и по-специално тези, които следват от прилагането на разпоредбите на член 11, параграфи 2 и 3. Комисията уведомява за тях останалите държави-членки.
   2.   На всеки две години, след консултация с държавите-членки, Комисията представя на Съвета и на Европейския парламент доклад относно прилагането на настоящата директива в държавите-членки.
   Член 13
   Директива 83/183/ЕИО, изменена с директивите, посочени в приложение I, част A, се отменя, без да се засягат задълженията на държавите-членки относно сроковете за транспониране в националното право на директивите, които са посочени в приложение I, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение II.
   Член 14
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 15
   Адресати на настоящата директива са държавите-членки.

      Съставено в Брюксел на 25 май 2009 година.

            За Съвета

            Председател

         J. ŠEBESTA

      (1)  Становище от 16 декември 2008 г. (все още непубликувано в Официален вестник).

      (2)  Становище от 17 септември 2008 г. (ОВ C 77, 31.3.2009 г., стр. 148).

      (3)  ОВ L 105, 23.4.1983 г., стр. 64.

      (4)  Вж. приложение I, част А.

      (5)  ОВ L 347, 11.12.2006 г., стр. 1.

      (6)  ОВ L 302, 19.10.1992 г., стр. 1.

      ПРИЛОЖЕНИЕ I

         ЧАСТ A

         Отменената директива и списък на последващите ѝ изменения

      (посочени в член 13)

                  Директива 83/183/ЕИО на Съвета
                  (ОВ L 105, 23.4.1983 г., стp. 64)

                  Директива 89/604/ЕИО на Съвета
                  (ОВ L 348, 29.11.1989 г., стp. 28)

                  Директива 91/680/ЕИО на Съвета
                  (ОВ L 376, 31.12.1991 г., стp. 1)

                  Единствено относно член 2, параграф 2, трето тире

                  Директива 92/12/ЕИО на Съвета
                  (ОВ L 76, 23.3.1992 г., стp. 1)

                  Единствено относно член 23, параграф 3, второ тире

         ЧАСТ Б

         Срокове за транспониране в националното право

      (посочени в член 13)

                  Директива

                  Срок за транспониране

                  83/183/ЕИО

                  1 януари 1984 г.

                  89/604/ЕИО

                  1 юли 1990 г.

                  91/680/ЕИО

                  1 януари 1993 г. (1)

                  92/12/ЕИО

                  1 януари 1993 г. (2)

         (1)  Държавите-членки въвеждат в сила законовите, подзаконовите и административните разпоредби, с цел техния режим адаптиран към разпоредбите на член 1, точки 1—20 и 22, 23 и — 24, и член 2 от настоящата директива, да влязат в сила на 1 януари 1993 г.

         (2)  По отношение на член 9, параграф 3 на Кралство Дания се разрешава да въведе в сила най-късно до 1 януари 1993 г. законовите, подзаконовите и административните разпоредби, необходими, за да се съобрази с настоящите разпоредби.

      ПРИЛОЖЕНИЕ II

         ТАБЛИЦА НА СЪОТВЕТСТВИЕТО

                  Директива 83/183/ЕИО

                  Настоящата директива

                  Член 1, параграф 1

                  Член 1, параграф 1

                  —

                  Член 1, параграф 2, буква a)

                  —

                  Член 1, параграф 2, буква б)

                  Член 1, параграф 2

                  Член 1, параграф 2, буква в)

                  Член 2, параграф 1

                  Член 2, параграф 1

                  Член 2, параграф 2, първа алинея, буква a)

                  Член 2, параграф 2, първа алинея, буква a)

                  Член 2, параграф 2, първа алинея, буква б)

                  Член 2, параграф 2, първа алинея, буква б)

                  Член 2, параграф 2, втора алинея, уводно изречение

                  Член 2, параграф 2, втора алинея, уводно изречение

                  Член 2, параграф 2, втора алинея, първо тире

                  Член 2, параграф 2, втора алинея, подточка i)

                  Член 2, параграф 2, втора алинея, второ тире

                  Член 2, параграф 2, втора алинея, подточка ii)

                  Член 2, параграф 2, втора алинея, последно изречение

                  —

                  Член 2, параграф 3

                  Член 2, параграф 3

                  Член 3

                  Член 3

                  Член 4

                  Член 4

                  Член 5, параграф 1

                  —

                  Член 5, параграф 2

                  Член 5

                  Член 6

                  Член 6

                  Член 7, параграф 1, буква a)

                  Член 7, параграф 1, първа алинея

                  Член 7, параграф 1, буква б)

                  Член 7, параграф 1, втора алинея

                  Член 7, параграф 2

                  Член 7, параграф 2

                  Член 8, параграф 1, първа алинея

                  Член 8, параграф 1, първа алинея

                  Член 8, параграф 1, втора алинея, уводни думи

                  Член 8, параграф 1, втора алинея, уводни думи

                  Член 8, параграф 1, втора алинея, подточки i) и ii)

                  Член 8, параграф 1, втора алинея, подточки а) и б)

                  Член 8, параграф 2

                  Член 8, параграф 2

                  Член 9, 10 и 11

                  Член 9, 10 и 11

                  Член 12, параграф 1

                  —

                  Член 12, параграф 2

                  Член 12, параграф 1

                  Член 12, параграф 3

                  Член 12, параграф 2

                  —

                  Член 13

                  —

                  Член 14

                  Член 13

                  Член 15

                  —

                  Приложение I

                  —

                  Приложение II


title: Директива 2008/21/ЕО на Европейския парламент и на Съвета от 11 март 2008 година за изменение на Директива 91/675/ЕИО на Съвета относно създаването на Европейски комитет по застрахователно и професионално пенсионно осигуряване по отношение на изпълнителните правомощия, предоставени на Комисията

text:
               19.3.2008

               BG

               Официален вестник на Европейския съюз

               L 76/48

      ДИРЕКТИВА 2008/21/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 91/675/ЕИО на Съвета относно създаването на Европейски комитет по застрахователно и професионално пенсионно осигуряване по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 47, параграф 2 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 91/675/ЕИО на Съвета (3) предвижда приемането на определени мерки в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (4).

               (2)

               Решение 1999/468/ЕО беше изменено с Решение 2006/512/ЕО, което въведе процедурата по регулиране с контрол за приемане на мерки от общ характер, предназначени да изменят несъществени елементи на основен акт, приет в съответствие с процедурата, предвидена в член 251 от Договора, включително чрез заличаването на някои от тези елементи или чрез допълването на акта с нови несъществени елементи.

               (3)

               В съответствие с декларацията на Европейския парламент, Съвета и Комисията (5) относно Решение 2006/512/ЕО, за да бъде процедурата по регулиране с контрол приложима по отношение на актовете, които са приети в съответствие с процедурата, предвидена в член 251 от Договора, и вече са в сила, те трябва да бъдат приведени в съответствие с приложимите процедури.

               (4)

               Мерките, необходими за изпълнението на директивите в областта на прякото застраховане, различно от животозастраховането, и прякото животозастраховане, презастраховането и професионалното пенсионно осигуряване следва да бъдат приети в съответствие с Решение 1999/468/ЕО. Когато тези мерки са от общ характер и са предназначени да изменят несъществени елементи на такива директиви, включително чрез допълването им с нови несъществени елементи, те трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (5)

               Директива 91/675/ЕИО следва да бъде съответно изменена.

               (6)

               Тъй като измененията на Директива 91/675/ЕИО, внесени с настоящата директива, са от технически характер и засягат единствено процедурата на комитета, те не изискват транспониране в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Директива 91/675/ЕИО се изменя, както следва:

               1.

               Член 2 се заменя със следното:
               „Член 2
               При позоваване на настоящия член се прилагат член 5а, параграфи 1—4 и член 7 от Решение 1999/468/ЕО (6), като се вземат предвид разпоредбите на член 8 от него.

               2.

               Създава се следният член:
               „Член 2а
               При позоваване на настоящия член се прилагат членове 5 и 7 от Решение 1999/468/ЕО, като се вземат предвид разпоредбите на член 8 от него.
               Срокът, предвиден в член 5, параграф 6 от Решение 1999/468/ЕО, се определя на три месеца.“

         Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  Становище на Европейския парламент от 14 ноември 2007 г. (все още непубликувано в Официален вестник) и решение на Съвета от 3 март 2008 г.

      (3)  ОВ L 374, 31.12.1991 г., стр. 32. Директива, последно изменена с Директива 2005/1/ЕО на Европейския парламент и на Съвета (ОВ L 79, 24.3.2005 г., стр. 9).

      (4)  ОВ L 184, 17.7.1999 г., стр. 23. Решение, последно изменено с Решение 2006/512/ЕО (ОВ L 200, 22.7.2006 г., стр. 11).

      (5)  ОВ C 255, 21.10.2006 г., стр. 1.

      (6)  ОВ L 184, 17.7.1999 г., стр. 23. Решение, последно изменено с Решение 2006/512/ЕО (ОВ L 200, 22.7.2006 г., стр. 11).“


title: Директива 2004/80/ЕО на Съвета от 29 април 2004 година относно обезщетението на жертвите на престъпления

text:
Важна правна забележка

|

32004L0080

Официален вестник n° L 261 , 06/08/2004 стр. 0002 - 0002 Официален вестник n° L 261 , 06/08/2004 стр. 0015 - 0018 специално чешко издание глава 19 том 07 стр. 65  - 68 специално испанско издание глава 19 том 07 стр. 65  - 68 специално унгарско издание глава 19 том 07 стр. 65  - 68 специално литвийско издание глава 19 том 07 стр. 65  - 68 LV.ES глава 19 том 07 стр. 65  - 68 MT.ES глава 19 том 07 стр. 65  - 68 PL.ES глава 19 том 07 стр. 65  - 68 SK.ES глава 19 том 07 стр. 65  - 68 специално словенско издание глава 19 том 07 стр. 65  - 68

		20040429Директива 2004/80/ЕО на Съветаот 29 април 2004 годинаотносно обезщетението на жертвите на престъпленияСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че:(1) Една от целите на Европейската общност е да премахне препятствията между държавите-членки пред свободното движение на хора и услуги.(2) В съответствие с присъдата на Съда по делото Cowan [4], Съдът постанови, че когато правото на общността гарантира на едно физическо лице свободата да отиде в друга държава-членка, защитата на неприкосновеността на това лице в тази държава-членка, наравно с тази на нейните граждани и пребиваващите там лица, е логично следствие от тази свобода на придвижване. За осъществяване на тази цел биха спомогнали мерки, които улесняват обезщетението на жертвите на престъпления.(3) Европейският съвет в Тампере на 15 и 16 октомври 1999 г. подчерта необходимостта да се установи един минимум от норми за защита на жертвите на престъпления, най-вече достъп до правосъдие и право на обезщетение, включително заплащане на разходите за правосъдие.(4) Европейският съвет в Брюксел на 25 и 26 март 2004 г. в Декларация за борбата срещу тероризма поиска да бъде приета настоящата директива преди 1 май 2004 г.(5) На 15 март 2001 г. Съветът прие Рамково решение 2001/220/ПВР относно правното положение в наказателния процес на жертвите от престъпления [5]. На основание дял VI от Договора за Европейския съюз това решение позволява на лицата да търсят обезщетение от извършителя на престъплението срещу тях по време на наказателния процес.(6) Жертвите на престъпления в Европейския съюз трябва да имат право на справедливо обезщетение за щетите, които са претърпели, независимо на кое място в Европейската общност е извършено престъплението.(7) Настоящата директива създава система за сътрудничество с цел да улесни достъпа на жертвите на престъпления до обезщетение в презграничните случаи; тази система трябва да функционира въз основа на действащите в държавите-членки режими за обезщетение на жертвите на предумишлени тежки престъпления, извършени на тяхна територия. Следователно трябва да се установи един механизъм за обезщетение във всички държави-членки.(8) Повечето държави-членки вече са установили такива режими за обезщетяване, в някои случаи произтичащи от задълженията им по силата на Европейската конвенция от 24 ноември 1983 г. за обезщетяване на жертвите на тежки престъпления.(9) Мерките, съдържащи се в настоящата директива, са необходими за постигане целите на Общността и тъй като договорът не предвижда други правомощия освен тези на член 308, той ще бъде приложен по целесъобразност.(10) Жертвите на престъпления често не успяват да получат обезщетение от извършителя на престъплението било защото той не разполага с необходимите средства да изпълни съдебното решение за обезщетяване на жертвата, било защото извършителят не може да бъде идентифициран и преследван.(11) Необходимо е да се създаде механизъм за сътрудничество между органите на държавите-членки, за да се улесни достъпът до обезщетение в случаите, когато престъплението е извършено в държава-членка, различна от тази, в която жертвата пребивава.(12) Този механизъм трябва да позволява на жертвата на престъпление да се обърне към орган в държавата-членка, в която пребивава, и да намали практическите и езиковите трудности, които може да възникнат в презграничните случаи.(13) Механизмът трябва да включва необходимите разпоредби, позволяващи на жертвата на престъпление да намери нужната информация за подаване на иска за обезщетение, и да осигури ефикасно сътрудничество между компетентните органи.(14) Настоящата директива зачита основните права и спазва утвърдените принципи на Хартата за основните права на Европейския съюз като общи принципи на правото на общността.(15) Тъй като задачата да се улесни достъпът на жертвите на престъпления до обезщетение в презграничните случаи не може да бъде постигната в достатъчна степен от държавите-членки поради презграничния им характер, но може, поради мащаба или последиците на действието, да бъде постигната по-добре на общностно равнище, Общността може да приеме мерки съгласно принципа на субсидиарността, уреден в член 5 от договора. Съгласно принципа на пропорционалността, така както е формулиран в този член, настоящата директива не надхвърля необходимото за постигане на тази цел.(16) Необходимо е да се приемат мерки за изпълнение на настоящата директива съгласно Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията [6],ПРИЕ НАСТОЯЩАТА ДРЕКТИВА:РАЗДЕЛ IДОСТЪП ДО ОБЕЗЩЕТЕНИЕ В ПРЕЗГРАНИЧНИТЕ СЛУЧАИЧлен 1Право за предявяване на иск в държавата-членка по пребиваванеПри тежко умишлено престъпление, което е извършено в държава-членка, различна от тази, в която ищецът пребивава, държавите-членки гарантират, че той ще има право да предяви своя иск пред орган или друга служба на съответната държава-членка.Член 2Задължение за плащане на обезщетениеОбезщетението се изплаща от компетентния орган на държавата-членка, на чиято територия е било извършено престъплението.Член 3Компетентни органи и административни процедури1. Държавите-членки създават или определят една или повече инстанции или органи, наричани по-долу "органи за помощ", компетентни да прилагат член 1.2. Държавите-членки създават или определят една или повече инстанции или органи, наричани по-долу "органи, вземащи решение", компетентни да се произнасят по исковете за обезщетение.3. Държавите-членки полагат усилия да ограничат до минимум административните формалности при подаване на иск за обезщетение.Член 4Информация за възможни ищциДържавите-членки гарантират, че предполагаемите ищци ще имат достъп до основната информация за възможностите да поискат обезщетение по определени от държавите-членки подходящи начини.Член 5Помощ за ищеца1. Органите за помощ предоставят на ищеца информацията, посочена в член 4, и формулярите за исковата молба въз основа на наръчника, изготвен по силата на член 13, параграф 2.2. Органите за помощ предоставят по молба на ищеца насоки и общи указания за попълване на формуляра и молбата и за документите, които може да му бъдат поискани.3. Органите за помощ не правят никаква оценка на исковата молба.Член 6Предаване на молбите1. Органите за помощ предават в най-кратки срокове исковите молби и приложените документи на органите, вземащи решение.2. Органите за помощ предават молбата с типов формуляр, посочен в член 14.3. Езиковият режим по отношение на молбата и приложените към нея документи се определя съгласно разпоредбите на член 11, параграф 1.Член 7Получаване на молбитеСлед получаване на молбата, предадена по силата на член 6, органите, вземащи решение, предават при първа възможност следните документи и информация на органите за помощ и на ищеца:а) името на лицето за контакт или службата, която разглежда досието;б) квитанция за получаване на молбата;в) по възможност приблизителния срок, в който ще се вземе решение по молбата.Член 8Молби за допълнителна информацияАко е необходимо, органите за помощ предоставят на ищеца указания как да отговори на всяко искане на вземащите решение органи за допълнителна информация.По искане на ищеца органът за помощ предава в най-кратки срокове въпросната информация пряко на органите, вземащи решение, като добавя при нужда списък на приложените документи.Член 9Изслушване на ищеца1. Ако съгласно законодателството на държавата-членка вземащият решение орган реши да изслуша ищеца или друго лице като свидетел или експерт, той може да се обърне към органа за помощ и да предприеме необходимото:а) заинтересуваните да бъдат изслушани пряко от органа, вземащ решение съгласно законодателството на неговата държавата-членка, чрез телеконферентна или видеоконферентна връзка, илиб) заинтересуваните да бъдат изслушани от органа за помощ съгласно законодателството на неговата държавата-членка, който след това ще предаде протокол от изслушването на органа, вземащ решение.2. Прякото изслушване, посочено в параграф 1, буква а), се осъществява само с посредничеството на органа за помощ и със съгласието на заинтересуваните, като органът, взимащ решение, не може да наложи принудителни мерки.Член 10Съобщаване на решениетоОрганът, взимащ решение, предава решението си относно молбата за обезщетение чрез типов формуляр, посочен в член 14, на ищеца и на органа за помощ след като се произнесе, в най-кратки срокове съгласно националното законодателство.Член 11Други разпоредби1. Информацията, която органите разменят по силата на членове 6 - 10, са написани на:а) официалните езици или един от официалните езици на държавата-членка на органа получател, който е един от езиците на институциите на Общността, илиб) друг език на институциите на Общността, който държавата-членка е заявила, че приема;с изключение на:i) пълния текст на решенията на органа, вземащ решение, чийто езиков режим е определен от правото на неговата държава-членка;ii) протоколите, изготвени след изслушването по член 9, параграф 1, буква б), чийто езиков режим е определен от органа за помощ, при условие че е един от езиците на институциите на общността.2. Услугите, предоставени от органа за помощ по силата на членове 1—10, не дават право на възстановяване на такси или разходи на ищеца или на органа, вземащ решение.3. Формулярите на исковата молба и другите документи, предадени по силата на членове 6 - 10 се освобождават от нотариални заверки и други подобни формалности.РАЗДЕЛ IIНАЦИОНАЛНИ РЕЖИМИ ЗА ОБЕЗЩЕТЕНИЕЧлен 121. Разпоредбите за достъп до обезщетение в презграничните случаи, установени с настоящата директива, се прилагат въз основа на действащите в държавите-членки режими за обезщетение на жертвите на предумишлени тежки престъпления, извършени на тяхна територия.2. Всички държави-членки гарантират, че техните национални разпоредби предвиждат режими за справедливо и подходящо обезщетение на жертвите на тежки предумишлени престъпления, извършени на тяхна територия.РАЗЕДЛ IIIРАЗПОРЕДБИ ЗА ПРИЛАГАНЕЧлен 13Информация за Комисията и наръчник1. Държавите-членки са длъжни да предадат на Комисията най-късно до 1 юли 2005 г.:а) списък на създадените или определени органи по силата на член 3, параграфи 1 и 2, включително, ако е необходимо, информация за изключителните и териториалните правомощия на въпросните органи;б) езиците, посочени в член 11, параграф 1, буква а), които органите биха приели за целите на членове 6 - 10, както и официалния език (езици), различен(ни) от техния собствени език, на които може да бъдат съставени предадените молби съгласно член 11, параграф 1, буква б);в) информацията, посочена в член 4;г) формулярите на искова молба за обезщетение.Държавите-членки са длъжни да съобщят на Комисията за всяка последваща промяна, отнасяща се до тези сведения.2. В сътрудничество с държавите-членки Комисията ще изработи и ще качи в интернет наръчник, съдържащ сведенията, предадени от държавите-членки по параграф 1. Комисията ще предприеме необходимото за превода на този наръчник.Член 14Типови формуляри за предаване на молбите и на решениятаТиповите формуляри следва да се изготвят най-късно до 31 октомври 2005 г. за предаване на молбите и на решенията съгласно процедурата, предвидена в член 15, параграф 2.Член 15Комитет1. Комисията ще се подпомага от комитет.2. В случай на позоваване на настоящия параграф се прилагат членове 3 и 7 от Решение 1999/468/ЕО.3. Комитетът приема свой процедурен правилник.Член 16Централни точки за контактДържавите-членки ще посочат една централна точка за контакт, която:а) спомага за изпълнението на член 13, параграф 2;б) разширява сътрудничеството и обмена на информация между органите за помощ и органите на държавите-членки, вземащи решение, ив) оказва съдействие и ще търси решение на възможните трудности в прилагането на членове 1 - 10.Точките за контакт се срещат редовно.Член 17По-благоприятни разпоредбиНастоящата директива не представлява пречка, в случай че тези разпоредби са съвместими с настоящата директива, държавите-членки да:а) приемат или продължат да изпълняват по-благоприятни разпоредби в интерес на жертвите на престъпления или на всяко друго лице, пострадало от престъпление;б) приемат или продължат да изпълняват разпоредби за обезщетение на жертвите на престъпления, извършени извън тяхна територия, или всяко друго лице, пострадало от тези престъпления, при известни условия, които държавите-членки могат да уточнят.Член 18Прилагане1. Държавите-членки въвеждат в сила преди 1 януари 2006 г. законовите, подзаконовите и административните разпоредби, необходими, за да се съобразят с настоящата директива, с изключение на член 12, параграф 2, за който срокът е до 1 юли 2005 г. Те незабавно уведомяват Комисията за това.2. Държавите-членки могат да решат, че мерките, необходими за съобразяване с настоящата директива се прилагат само по отношение на ищците, получили телесни увреждания вследствие на престъпления, които са извършени след 30 юни 2005 г.3. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.4. Държавите-членки съобщават на Комисията своите законови, подзаконови и административни разпоредби, отнасящи се до прилагането на настоящата директива.Член 19ПреразглежданеНай-късно до 1 януари 2009 г. Комисията съставя доклад за прилагането на тази директива и го предоставя на Европейския парламент, на Съвета и на Икономическия и социален комитет.Член 20Влизане в силаНастоящата директива влиза в сила на двадесетия ден след публикуването ѝ в Официален вестник на Европейския съюз.Член 21АдресатиАдресати на настоящата директива са държавите-членки.Съставено в Люксембург на 29 април 2004 година.За СъветаПредседателM. McDowell[1] ОВ C 45 Е, 25.2.2003 г., стр. 69.[2] Становище от 23 октомври 2003 г. (все още непубликувано в Официален вестник).[3] ОВ C 95, 23.4.2003 г., стр. 40.[4] Дело 186/87, Доклад на Европейския съд от 1989 г., стр. 195.[5] ОВ L 82, 22.3.2001 г., стр. 1.[6] ОВ L 184, 17.7.1999 г., стр. 23.--------------------------------------------------